Murlo

Murlo er en kommune i provinsen Siena i den italienske regionen Toscana i det sentrale Italia. Den ligger omtrent 70 km sør for Firenze og omtrent 20 km sør for Siena. Per 31. desember 2004 hadde kommunen en befolkning på 2116 og et areal på 115 km².All befolkningsstatistikk og annen statistikk: Italias nasjonale statistikkbyrå, Istituto nazionale di statistica

Kommunen Murlo inneholder frazioni (underavdelinger, hovedsakelig landsbyer og grender) Casciano, Vescovado, Bagnaia, Befa, Casanova, Fontazzi, Lupompesi, Miniera di Murlo, Montepescini, Poggiobrucoli, og Poggiolodoli.

Murlo grenser til følgende kommuner: Buonconvento, Civitella Paganico, Montalcino, Monteroni d'Arbia, Monticiano, Sovicille.

Høydeåsen Poggio Civitate var en bosetning i oldtiden og blir i dag undersøkt av arkeologiske utgravninger.Poggio Civitate Excavation Project, University of Massachusetts Amherst.

Nyere analyser viser at DNA fra enkeltindivider fra Murlo var nærmere beslektet med de fra Anatolia enn de fra andre steder i Italia, noe som støtter hva den antikke historikeren Herodot skrev om at etruskerne opprinnelig kom fra Lydia.

Referanser

Eksterne lenker

 Ancient Etruscans were immigrants from Anatolia – Antikkens etruskere var innvandrere fra Anatolia (Tyrkia), på PhysOrg.com

Kategori:Kommuner i provinsen Siena